Πρωτάθλημα καλαθοσφαίρισης Α΄ εθνικής κατηγορίας ανδρών 1968-1969

Το πρωτάθλημα μπάσκετ της περιόδου 1968–69, ήταν η έκτη διοργάνωση από την καθιέρωση της Εθνικής κατηγορίας. 

Παναθηναϊκός και ΑΕΚ ήταν οι διεκδικητές του τίτλου του πρωταθλητή, και μάλιστα ολοκλήρωσαν το πρωτάθλημα ισόβαθμοι στην πρώτη θέση. Ο Παναθηναϊκός είχε επικρατήσει της ΑΕΚ και στους δύο αγώνες του κανονικού προγράμματος του πρωταθλήματος με 76–70 και 78–68, όμως αυτό δεν έπαιζε ρόλο στην ισοβαθμία με βάση τους κανονισμούς, και οι δύο ομάδες κλήθηκαν να αγωνιστούν σε έναν επιπλέον αγώνα μπαράζ για την ανάδειξη του πρωταθλητή. Ο Παναθηναϊκός επικράτησε σε έναν επεισοδιακό αγώνα που κρίθηκε στη δεύτερη παράταση κι αναδείχθηκε για ένατη φορά πρωταθλητής Ελλάδος, με την ΑΕΚ να έχει πολλά παράπονα για διαιτητικές αποφάσεις. 

Υποβιβάστηκαν στις τοπικές κατηγορίες ο Αμύντας και η Νήαρ Ηστ.

 Τελική βαθμολογία  
ΘέσηΟμάδαΒαθμοίΝίκεςΉττες 1Παναθηναϊκός Α.Ο.  42  20  2 2Α.Ε.Κ.  42  20  2 3Α.Ο. Παγκρατίου  37  15  7 4Α.Σ. Άρης  36  14  8 5Ολυμπιακός Σ.Φ.Π.  34  13  9 6Α.Ο. Σπόρτιγκ  33  11  11 7Πανελλήνιος Γ.Σ.  30  9  13 8Γ.Σ. Ηρακλής  30  8  14 9Π.Α.Ο.Κ.  29  7  15 10Πανιώνιος Γ.Σ.Σ.  28  6  16 11Α.Ο. Αμύντας  27  5  17 12Α.Ο. Νήαρ Ηστ  26  4  18

Ο Ολυμπιακός και ο Πανελλήνιος είχαν από μία ήττα με μηδενισμό.

 Ο αγώνας μπαράζ για τον τίτλο 
Ο Παναθηναϊκός και η ΑΕΚ αναμετρήθηκαν στις 20 Μαρτίου, στον τελευταίο αγώνα των δύο ομάδων για το πρωτάθλημα. Και οι δύο ήθελαν τη νίκη, η ΑΕΚ για να κατακτήσει το πρωτάθλημα, και ο Παναθηναϊκός για να ισοβαθμήσει με την αντίπαλο του στην κορυφή της βαθμολογίας και να οδηγηθούν σε αγώνα μπαράζ. Ο Παναθηναϊκός επικράτησε με 78−68εφ. "Έθνος", 21/3/1969 σελίδα 7, έτσι ορίστηκε αγώνας μπαράζ στις 30 Μαρτίου στο Παναθηναϊκό στάδιοεφ. "Έθνος", 29/3/1969 σελίδα 11. Ο Παναθηναϊκός επικράτησε σε έναν συναρπαστικό αγώνα της ΑΕΚ με 85–80 στη β' παράταση (68−68 κ.α., 74−74 α' παρ.) και κατέκτησε το πρωτάθλημα. 

Ο αγώνας διεξήχθη υπό συνεχή βροχή, ενώ η ΑΕΚ είχε έντονα παράπονα για την τελευταία φάση του αγώνα, καθώς έχασε τη σχεδόν σίγουρη νίκη της με απρόσμενο τρόπο. Συγκεκριμένα προηγείτο με 68–66 και είχε την μπάλα στην κατοχή της με 5 δευτερόλεπτα να απομένουν για τη λήξη. Σε αυτό το σημείο ο Γάλαρης της ΑΕΚ δέχθηκε σκληρό φάουλ από τον Χαϊκάλη, και στη συνεχεία συνεπλάκησαν. Οι παίκτες δέχθηκαν από μία τεχνική ποινή, και με βάση τους κανονισμούς, ο αγώνας έπρεπε στη συνέχεια να ξαναρχίσει με τζάμπολ. Η μπάλα κατέληξε στον Παναγιωταράκο του Παναθηναϊκού, ο οποίος ευστόχησε σε δύο βολές στην εκπνοή του αγώνα κι έστειλε το ματς στην παράταση.εφ. "Έθνος", 31/3/1969 σελίδα 9Φύλλο αγώνα, ψηφιακό αρχείο της ΕΟΚ.

ΣκορΠαναθηναϊκός85−80ΑΕΚ

 Κορυφαίοι σκόρερ 
ΠαίκτηςΣύλλογος Πόντοι Τάκης Μάγλος Πάγκράτι <center>639 Γιώργος Αμερικάνος ΑΕΚ <center>622 Βασίλης Γκούμας  Πανελλήνιος <center>583 Γιώργος Κολοκυθάς Παναθηναϊκός <center>575 Παύλος Σταμέλος Σπόρτιγκ <center>461

 Παραπομπές 

 Πηγές 
Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 207
Ψηφιακό αρχείο της ΕΟΚ
εφημερίδα "Έθνος", 2/4/1969 σελίδα 7 (τελική βαθμολογία)
εφημερίδα Αθλητική Ηχώ
εφημερίδα "Μακεδονία"

Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1968 1969
Πρωταθλημα Ελλαδος Α Ανδρων 1968 1969